An Tulay nin San Juanico (Waray: Tulay han San Juanico asin Kastila: Puente de San Juanico) kabtang kan Pan-Philippine Highway asin minabagtas poon sa Samar sagkod sa Itiot kan San Juanico sa Filipinas. An pinakahalawig kaining lakbang iyo an viaduct na sarong hagkos nin asero na nakadupil sa mga kongkretong pyer, asin an mayor na lawig kaiyan gibo sa sarong disenyong arko. Nahaman ini sa laog kan administrasyon ni presidente Ferdinand E. Marcos. Igwa ining total na 2.16 kilometro (1.34 mi) asin ini an pinakahalawig na tulay na minabagtas sa sarong hawak nin tubig digdi sa Filipinas.